ཉི་ཧོང་གི་མི་མང་ཆེ་བ་ཕར་བལྟས་ཚོད་ཀྱིས་གདོང་དུ་ལྷོད་ཉམས་ཤིག་མངོན་འདུགཡིན་ན་ཡང་ཁོ་ཚོ་ལམ་དུ་བསྐྱོད་དུས་གོམ་ཞེང་ཆེན་པོས་མདུན་ལ་མགྱོགས་མོར་བསྐྱོད་བཞིན་འདུག་ཅིང་།ཚུལ་དེར་བལྟས་ན་ཁོ་ཚོ་ཅི་ཞིག་གི་རྗེས་སུ་ལུས་དོགས་ཀྱི་སེམས་ཁྲལ་ཆེ་བ་ལྟར་སྣང་བ་དང་།ཁོ་ཚོའི་གོམ་མཚམས་་དེ་ལམ་མདོའི་གློག་དམར་པོ་དེས་མ་གཏོགས་འགོག་མི་ཐུབ་པ་འདྲ།ཉི་ཧོང་གི་གྲོང་ཁྱེར་དུ་ལམ་མདོའི་གློག་དམར་པོ་དང་ལྗང་གུའི་སྒྲིག་ལམ་བརྩི་སྲུང་བྱེད་པ་ནི་སྤྱིར་བཏང་གི་ཀུན་སྤྱོད་ཅིག་ཏུ་གྱུར་འདུག་ཅིང་།ལམ་འགྲམ་དང་སྤྱི་བའི་ས་ཆ་གང་དུ་ཡང་གད་སྙིག་བླུགས་སྒམ་ཕལ་ཆེར་མཐོང་རྒྱུ་མི་འདུག་ལ།ཁོ་ཚོས་རང་རང་གིས་བཟོས་པའི་གད་སྙིགས་སོ་སོའི་ཁུག་མར་བླུགས་ནས་ཁྱིམ་དུ་འཁྱེར་ཏེ་གད་སྙིགས་ལ་དབྱེ་བ་བགར་ནས་སྒྲིག་ལམ་ལྟར་དོར་བར་བྱེད།ཚུལ་འདི་དག་རང་རེའི་བོད་ཁུལ་ཏུ་གཡག་འགྱིང་འགྱིང་གིས་འགྲོ་བའི་གངས་ཅན་པ་དག་གི་བྱ་ལུགས་དང་གཏན་ནས་མི་མཚུངས་བར་སྣང་ངོ་།།